als_Latn dik_Latn sag_Latn
Asport – Dje kampionët e Italisë u grumbulluan për herë të parë për sezonin e ri 2012-13. Pas vizitave mjekësore, lojtarët bardhezi u drejtuan tek stadiumi i Juventusit, ku u prezantua fanella e re e prodhuar nga Nike. Risitë e këtij viti në fanellë ishin fraza e shkruar në pjesën e brëndshme të jakës: “Të fitosh nuk është e rëndësishme, por është e vetmja gjë qëka rëndësi”, aq e dashur për Giampiero Bonipertin, dhe fraza poshtë logos në zonën e zemrës: “30 në fushë”, që nënkupton numrin e titujve që Juventus duhet të kishte bashke me titujt që i janë hequr nga sezonet 2004-05 dhe 2005-06. Pikërisht mbi logo, në shenjë proteste do të mungojnë yjet, 2 sipas federatës italiane, 3 sipas klubit torinez.
Sipas presidentit Andrea Agnelli, heqja nga dizenjo e bulzës e yjeve mbi logo është një provokim dhe njëkohësisht një notë proteste ndaj Federatës Italiane të Futbollit (FIGC): “Ne juventinët i ndjejmë tanët 30 titujt e fituar,” tha Agnelli në fjalën e hapjes së ceremonisë së prezantimit të fanellës. “Në imagjinatën kolektive, pas titullit të sezonit të kaluar, duhet të kishim vënë 3 yje mbi logon në fanellë. Duke i vënë gjithë titujt në radhë, ne arrijmë të numërojmë 30. Federata ndërkohë, i anashkalon 2, dhe sipas saj janë 28. Për këtë nuk jemi dakort. Ndaj kemi vendosur t’i heqim dy yjet mbi logo: nuk njohim aritmetikën e FIGC. Prandaj kemi vendosur edhe frazën 30 në fushë poshtë emblemës së Juves.”
Ndërkohë, versioni në shitje për tifozët dhe publikun e gjerë ndryshon nga fanella zyrtare e ndeshjeve që do veshin futbollistët në fushë, pasi do të dalë në shitje me dy yje mbi logo në pikat e shitjes të përgjithshme apo dyqanet Nike. Sakaq, linja e dyqaneve të veshjeve zyrtare “Juventus Store” do t’i ofrojë tifozëve mundësinë që t’i blejnë bluzat e Juventus me 3 yje.
Gjatë eventit, Agnelli iu përgjigj edhe ironisë së trajnerit të Milanit, Allegri mbi titujt e Juves: “Allegri ka thënë që Juve duhet të ketë 31 tituj duke numëruar edhe atë në Serie B? Më bën të qesh fakti që të gjithë flasin për Juven, kurse ne shohim punët tona. Allegri bëri një batutë, por sipas llogarisë së tij, Milani duhet të ketë dy yje,” përfundoi Agnelli, duke aluduar mbi 2 titujt në Serie B të kuqezinjve gjatë sezoneve 1980-81, kur klubi gjendej një kategori më poshtë pikërisht për shkak të basteve, dhe 1982-83.
You must be logged in to post a comment Login
als_Latn als_Latn als_Latn als_Latn eng_Latn